IL-ĠLIEDA TAL-WARD . Qewwa l-mixtla tal-ward, fil-ġnejna tiegħi, Il-ward iġġieldu, Ġew igħiduli mbissma L-agħsafar mistofibija qalb il-friegħi. Ġara. li l-qrontla gemgmet għall-verbena Li qed tfuħ wisq, sabiex fuq sħabha tilma : Tliftli, qaltilha, tar-rebbiegħa l-hena. Qabżet hawnhekk il-warda ta' mitt werqa U stqarret li għalkemm m'għandhiex wisq fwieħa, Hi biss u ħuha l-ġilju fihom serqa. Regħ'x il-Pensjer għal kelma hekk bla qima, U biex jaraw min minnhom hi sabifia Talbu lill-Vjola taqta' dit-tilwima. 'Ma s-Sultana tas-Skiet kemm kemm mistħija Weġbithom li hi tibża' mis-sbutiija. ĠORĠ PISANI IZ-ŻIFNA TAL-WARD Nofs ir-rebbiegħa, nofs il-ħajja tagħna Qalu l-ward tiegħi, ejja nagħmlu festa: Libsu sabiħ u xħin il-lejl kien magħna Kulħadd biex jiżfen beda dlonk jitlesta. Iż-żifna bdiet. Għannew l-għanjiet lejlija — L-agħsafar libieb; u l-ward fiż-żifna rżina Għosew bil-fwieħa ta' xulxin għaxqija, Sikru bin-nida tas-smewwiet ħanina. Waqfu xħin fis-sema Ix-xmejxa ta' kulljum ġiet issaħħanhom, 'Ma wara l-ferħ bdew jibku b'kemm-il demgħa Il-ħajja zgħira u qasira tagħhom. U dal-fisieb fniehom, qerdilhom kull ġmiel, Lwienhom bdew jitfu, qalbhom bdiet titbiel. ĠORĠ PISANI